Årsmøtesak
Forslag: Endre namnet på aktiviteten Fj/V har for born! Ordet trim er eit alt for defensivt ord til å bruke saman med ordet barn. Trim handlar om vedlikehald av fysisk form, og å forhindre forfall og sjukdom. Vi må ha mykje større ambisjonar for borna våre enn dette. Born som er med på denne aktiviteten er i det viktigaste stadiet i livet for å utvikle psykomotoriske dugleikar, samt eit fysisk grunnlag, gode haldningar og gode vanar for eit aktivt og sunt liv i framtida. Å kalle aktiviteten deira for trim, er å skyte seg sjølv i foten med kanon. Mitt forslag er å endre namnet til «Allaktivitet» og legge på aldersgruppa det er for, slik at ein endar opp med: 
1. Allaktivitet 3-5
1. Allaktivitet 6-8
Vidare bør det også kome inn parti som følgjer dette oppover i alder for dei som enten ikkje er interessert i å drive konkurranseidrett, eller vil komplimentere treninga i særidrettane. Desse gruppene kan til dømes heite:
1. Motorikk og fysikk 9-12
1. Motorikk og fysikk 13 og opp

Eg vil gjerne ha ansvaret for gruppa mellom 9 og 12 frå hausten 2020, og kan gjerne bistå med «opplæring» av dei som skal vere ansvarlege for dei to gruppene med allaktiviteten, om det er nokon som ønskjer opplæring. Kanskje kan gruppa som denne vinteren har vor etter Allaktivitet 3-5 på tysdagane, med Jonfinn Aske i spissen, vere gruppa som er motorikk og fysikk 13 og opp frå hausten av.

Eg er gjerne med å diskutere andre løysingar, men her er i alle fall eit forslag til løysing/utforming.

